CELEX: 32017D0721
Language: lv
Date: 2017-04-20 00:00:00
Title: Komisijas Īstenošanas lēmums (ES) 2017/721 (2017. gada 20. aprīlis), ar ko pagarina pasākumu, ko Zviedrija saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu veikusi attiecībā uz biocīda VectoBac 12AS piedāvāšanu tirgū un lietošanu (izziņots ar dokumenta numuru C(2017) 2435)

22.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 106/12
            
         KOMISIJAS ĪSTENOŠANAS LĒMUMS (ES) 2017/721
   (2017. gada 20. aprīlis),
   ar ko pagarina pasākumu, ko Zviedrija saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu veikusi attiecībā uz biocīda VectoBac 12AS piedāvāšanu tirgū un lietošanu
   
      
         (izziņots ar dokumenta numuru C(2017) 2435)
      
   
   (Autentisks ir tikai teksts zviedru valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 55. panta 1. punkta trešo daļu,
   tā kā:
   
               (1)
            
            
               Zviedrija saskaņā ar Regulas (ES) Nr. 528/2012 55. panta 1. punkta pirmo daļu 2016. gada 6. septembrī pieņēma lēmumu līdz 2017. gada 5. martam atļaut piedāvāt tirgū un lietot biocīdu VectoBac 12AS, lai apkarotu knišļus Chironomidae vairākās notekūdeņu attīrīšanas iekārtās Zviedrijā (“pasākums”).
            
         
               (2)
            
            
               Komisija 2016. gada 28. oktobrī saņēma no Zviedrijas pamatotu pieprasījumu saskaņā ar Regulas (ES) Nr. 528/2012 55. panta 1. punkta trešo daļu pasākuma pagarināšanai. Pamatotais pieprasījums balstījās uz argumentu, ka, ievērojot ļoti īpašos apstākļus notekūdeņu attīrīšanas iekārtās Zviedrijā, VectoBac 12AS ir būtisks knišļu apkarošanā.
            
         
               (3)
            
            
               
                  VectoBac 12AS satur Bacillus thuringiensis subsp. israelensis (serotips H14, celms AM65–52) kā aktīvo vielu izmantošanai 18. produktu veidā, kas definēts Regulas (ES) Nr. 528/2012 V pielikumā. Saskaņā ar Zviedrijas sniegto informāciju pasākuma pagarināšana ir vajadzīga, lai aizsargātu notekūdeņu attīrīšanas iekārtu strādniekus. Minētajā informācijā paskaidrots, ka ilgstoša saskare darbavietā ar lielu daudzumu pieaugušo knišļu un potenciālā sensibilizācija var izraisīt astmu un alerģiskas reakcijas, kas nopietnākos gadījumos var izraisīt anafilaksi.
            
         
               (4)
            
            
               Zviedrija norādīja, ka VectoBac 12AS vairākkārt ir ticis atļauts izmēģinājumos. Šo izmēģinājumu rezultāti liecina, ka alternatīvas metodes, tostarp fiziskas metodes, nesniedza piemērotus risinājumus knišļu efektīvai apkarošanai. Turklāt, ņemot vērā notekūdeņu attīrīšanas iekārtu īpašos apstākļus, citi biocīdi nebija piemēroti lietošanas un efektivitātes ziņā.
            
         
               (5)
            
            
               Ņemot vērā apdraudējumu sabiedrības veselībai, kas var rasties, ja knišļus nevar apkarot ar citiem līdzekļiem, ir lietderīgi atļaut Zviedrijai pagarināt pasākumu, ievērojot konkrētus nosacījumus.
            
         
               (6)
            
            
               Šajā lēmumā paredzētais pasākums ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Zviedrija uz laiku, kura kopējais ilgums nepārsniedz 550 dienas, var pagarināt pasākumu knišļu apkarošanai attīrīšanas iekārtās paredzētā biocīda VectoBac 12AS piedāvāšanai tirgū un lietošanai kompetentās iestādes uzraudzībā.
   2. pants
   Šis lēmums ir adresēts Zviedrijas Karalistei.
   
      Briselē, 2017. gada 20. aprīlī
      
         
            Komisijas vārdā –
         
         
            komisijas loceklis
         
         Vytenis ANDRIUKAITIS
      
   
   
      (1)  OV L 167, 27.6.2012., 1. lpp.